Kravata - Wikipedia

# Kravata

### From Wikipedia

KRAVATA, IZUM HRVATA Riječ "croata" prisutna je u brojnim jezicima kao korijen riječi "kravata" (u engleskom, njemačkom, francuskom, portugalskom, talijanskom, itd.).Hrvatska je domovina kravate, kao što je Francuska domovina visoke mode, Brazil kave, Švicarska sira i satova, Portugal porta...

DOKAZ VJERNOSTI Priča o kravati nastala je u hrvatskom narodu barem prije nekoliko stotina godina. Prema narodnoj predaji djevojke i žene, koje su često ispraćale hrvatske mladiće i muževe u mnoge nametnute i omražene ratove, darivale su svojim odabranicima rupce kako bi u dalekom, nepoznatom svijetu imali nešto što ih podsjeća na njih, nešto što bi moglo značiti ohrabrenje u trenucima opasnosti i nevolja, znak da su u mislima i molitvi s njima. Noseći rubac, muškarac bi pokazivao da cijeni svoju odabranicu i to što ga je upravo ona obilježila kao odabranika svoga srca. Taj je običaj, na simboličan način značio i vjernost muškarca nekoj ženi te isticao vjernost kao moralnu vrlinu. O tom običaju u hrvatskom narodu svjedoče mnoge pjesme i narodna predaja, a kravata postaje sastavni dio nošnje čak i onih Hrvata koji žive izvan domovine (hrvatske nacionalne manjine u Češkoj, Mađarskoj, Austriji…)

OSVAJANJE Svijet prepoznaje kravatu u prvoj polovici 17. stoljeća tijekom tridesetogodišnjeg rata koji je bjesnio Europom. U tom su se metežu našli mnogi hrvatski vojnici. Na lakim, brzim konjima Hrvati su razvili neobičan način ratovanja. Pred njihovim strelovitim naletima teško pokretni oklopnici, kakve su imale europske vojske onoga vremena, jednostavno se nisu mogli obraniti. O podvizima hrvatske konjice uskoro se pročulo cijelom Europom. Sam francuski car poželio je imati takve konjanike u svojim redovima. U Parizu je pod nazivom «La royal Croate» osnovana posebna elitna vojnička postrojba u kojoj su služili Hrvati. Međutim, hrvatska laka konjica osvojila je profinjene Parižane, a posebno Parižanke jednim posebnim uresom. Bio je to rubac koji su Hrvati nosili oko vrata svezan na poseban način. Tako su Hrvati, koji su vrijedili kao najljepša vojska onog vremena, osvojili Europu, a kasnije i svijet uresom koji su oni sami zvali podgutnica ili podgutnjak, a svijet ga je nazvao prema imenu njihova naroda - kravata.«

KRAVATA DO DANAS Kravatu su zbog njene originalnosti Parižani brzo prihvatili kao simbol napretka. Za vrijeme francuske revolucije nosile su se crne kravate kao znak protesta protiv nazadnih tj. zastarjelih ideja. Novi detalj ubrzo je postao moda među buržoazijom tog vremena kao simbol kulture i elegancije. U Englesku je modni krik donio Charles II po povratku iz izgnanstva, a deset godina kasnije novi modni detalj osvojio je cijelu Europu, kao i većinu kolonija na američkom kontinentu. Otada se kravata kao ukrasni odjevni predmet koristi širom svijeta, a poslovni sastanak ili svečanost nezamislivi su bez tog dodatka.

HRVATSKI SUVENIR ZA DUGO SJEĆANJE Danas se gotovo na svim kontinentima nose kravate s karakterističnim hrvatskim motivima kao što su glagoljaško pismo ili pak hrvatski pleter koji se nalazi na hrvatskim spomenicima s početka srednjeg vijeka. Svilene kravate spadaju u najpoznatije hrvatske suvenire te su odraz civilizacijskog i kulturnog razvoja hrvatskog naroda. {{}}

Preuzeto sa: "http://bs.wikipedia.org../../../k/r/a/Kravata.html"

Kategorije: Autorska prava | Potrebno preuređivanje

##### Views

- Članak
- Razgovor
- Trenutna verzija

##### Pretraga